মামলার সংক্ষিপ্ত বিবরণে জানা যায় ২০০৫ সালের ২০ ডিসেম্বর জলঢাকা উপজেলার চিড়াভিজা গোলনা এলাকার মৃত তফিল উদ্দিনের পুত্র হুসেন আলীকে একই এলাকার বীজেন্দ্র নাথ রায়, নারায়ন চন্দ্র রায় ও বিরেন্দ্র নাত রায় ঘটনার রাতে ধীরেন চন্দ্র রায়ের ভাই ভাতিজার মধ্যকার মোকদ্দমা নিষ্পত্তির জন্য জোড় পুর্বক ডেকে নিয়ে যায়। বাড়ি না ফিরলে পর দিন  ভোরে বাড়ির পাশ্ববর্তি একটি বট গাছে তার লাশ ঝুলন্ত অবস্থায় উদ্ধার করে পুলিশ। এ ঘটনায় হুসেন আলীর ভাই আব্দুর রহমান জলঢাকা থানায় ১৩ জনকে আসামী করে থানায় মামলা করে। (যার নং ৩৬/২০০৮)। সিআইডির পরিদর্শক সৈয়দ বদরুদ্দোজা মামলার তদন্ত শেষে আদালতে অভিযোগ পত্র দাখিল করলে আদালতে স্বাক্ষ্য প্রমাণ শেষে বীজেন্দ্র নাথ রায়, অমল চন্দ্র রায়, সুদাম চন্দ্র রায়, গীতা রানী রায় ও শিশু রাম রায়কে সোমবার যাবজ্জীবন সশ্রম কারাদন্ড ৩০ হাজার টাকা জরিমানা অনাদায়ে আরও দুই বছরের সশ্রম কারাদন্ডের আদেশ দেন নীলফামারীর অতিরিক্ত জেলা ও দায়রা জজ  আনসার আলী। এ ছাড়াও অভিযোগ প্রমাণিত না হওয়ায় সাত জনকে বেকশুর খালাশ প্রদান করেন আদালত।